На жаль, злая чалавечая воля і дыявальская спакуса ўсё яшчэ дзейнічаюць у свеце. Але адчаю не павінна быць месца ў нашай душы, бо нягледзячы на ўсе беды, катаклізмы, канфлікты і супярэчнасці, мы ведаем, што Гасподзь перамог свет (Ін. 16, 33), узяў верх над грахом і смерцю. І таму мы маем магчымасць сведчыць словам і справай пра благадаць, якая перадаецца нам праз супольнасць са Спасіцелем, дзякуючы знаходжанню ў Яго Царкве. Будзем жа шчырымі ў выкананні евангельскіх запаведзяў, каб і бліжнія, і дальнія, беручы з нас прыклад, пажадалі далучыцца да трыумфу веры і багацця благадаці, што пасылаецца ад Бога ўсім верным дзецям Яго.